Produkty a služby v roku 2010 (2009)

1. Monitorovanie grantov udelených v rokoch 2005, 2006, 2007, 2008 a 2009 v rámci programu verejného zdravia (PVZ) na obdobie 2003 – 2008, úspešné ukončenie rokovaní o grantoch v rámci výziev na predloženie návrhov za rok 2009 vrátane projektov, konferencií, prevádzkových grantov, spoločných akcií, a riadenie výzvy na predloženie návrhov za rok 2010. Finalizácia grantov a zákaziek udelených v rámci výzvy na predloženie návrhov a ponúk v roku 2008 v rámci spotrebiteľského programu (SP) na obdobie 2007 – 2013 a monitorovanie zákaziek zadaných v rámci výzvy na predloženie ponúk v rokoch 2007, 2008 a 2009 v rámci opatrení týkajúcich sa odbornej prípravy v oblasti bezpečnosti potravín. 2.1. Plán práce PVZ — Realizácia výzvy na predloženie návrhov v rámci programu verejného zdravia v roku 2010. Prijatých bolo 177 návrhov. Z toho 115 predstavovali návrhy projektov, desať návrhy spoločných akcií, 25 žiadosti o prevádzkové granty a 27 návrhy týkajúce sa konferencií. — Riadenie zmlúv s medzinárodnými organizáciami vrátane prevádzkovania projektov, ktoré na agentúru previedlo GR SANCO. — Uverejnenie výziev na predloženie ponúk a udelenie zákaziek v rámci plánu práce na rok 2010 v súvislosti s programom zdravia. Za GR SANCO bolo spustených deväť výziev na predloženie ponúk. — Organizovanie zasadnutí odborníkov. Dva semináre sa zorganizovali pre projektových koordinátorov. Agentúra ďalej zorganizovala stretnutie s národnými koordinačnými strediskami, ktoré sa koná dvakrát ročne. V rámci konferencie Európskeho združenia pre verejné zdravie (European Public Health Association – EUPHA) agentúra bola spolu s GR SANCO usporiadateľom seminára na tému európskej pridanej hodnoty spolufinancovaných projektov v oblasti verejného zdravia. Cieľom seminára bolo rozšírenie hlavných koncepcií/pojmov, ktoré budú tvoriť neoddeliteľnú súčasť budúcich výziev na predloženie návrhov. Začiatkom decembra sa v Bruseli uskutočnil seminár zorganizovaný v spolupráci s GR SANCO a belgickým predsedníctvom, na ktorom sa zúčastnila skupina odborníkov GR SANCO v oblasti ovzdušia vo vnútorných priestoroch, zástupcovia projektov týkajúcich sa environmentálneho zdravia a zástupcovia členských štátov. V decembri 2010 sa konal seminár o dôkazoch vytvorených v rámci projektov v oblasti verejného zdravia spolufinancovaných EÚ, ktoré sa priamo zohľadňujú pri vytváraní politiky na úrovni EÚ, vnútroštátnej, regionálnej alebo miestnej úrovni. 2.2. Plán práce SP — Výzvy na predloženie návrhov. V roku 2010 bolo uverejnených sedem výziev na predloženie návrhov. — Výmena úradníkov (GPSD/CPC). Agentúra spolufinancovala 22 grantov, ktoré umožnili úradníkom zodpovedným za vynucovacie práva z LT, SI, FR, SK, AT, EE, DE, ES a CY podeliť sa o skúsenosti a poznatky z implementácie smernice 2001/95/ES o všeobecnej bezpečnosti výrobkov a nariadenia (ES) č. 2006/2004 o spolupráci v oblasti ochrany spotrebiteľa s partnermi v UK, DE, AT, CY, PT, SK, ES, IT, FR, BE a NL. — Spoločné akcie (GPSD/CPC). Agentúra spolufinancovala projekt zameraný na výmenu a zavádzanie osvedčených postupov medzi členskými štátmi s cieľom zlepšiť cezhraničnú spoluprácu a zvyšovať spotrebiteľskú bezpečnosť výrobkov. Činnosti týkajúce sa špecifických výrobkov zahŕňali prieskum trhu v súvislosti s: imitáciami potravín príťažlivými pre deti, detskými kostýmami, laserovými ukazovadlami, rebríkmi a bezpečnostnými odevmi a doplnkami. — Prevádzkové granty pre európske organizácie spotrebiteľov. V rámci výzvy týkajúcej sa prevádzkových grantov pre európske organizácie spotrebiteľov a organizácie spotrebiteľov zainteresované v procese štandardizácie agentúra podpísala partnerské dohody o grante s Európskou organizáciou spotrebiteľov (Bureau Européen des Unions de Consommateurs – BEUC) a Európskym združením pre koordináciu zastúpenia spotrebiteľov v procesoch štandardizácie (Association européenne pour la coordination de la représentation des consommateurs dans la normalisation – ANEC). — ECC-Net. Bola uverejnená výzva na predloženie návrhov v súvislosti s finančnými príspevkami do európskych spotrebiteľských centier. Agentúra následne podpísala 28 dohôd o grante. — Výberové konania. Vyhlásili sa výberové konania a štyri žiadosti o špecifické služby. — Európsky školský zápisník (European School Diary). Európsky školský zápisník je pomôcka na zaznamenávanie domácich úloh a iných školských poznámok určená pre študentov stredných škôl. Na jeho obsahu a financovaní sa podieľalo niekoľko generálnych riaditeľstiev Komisie a iné inštitúcie EÚ. V roku 2010 bola udelená rámcová zákazka a podpísaná zmluva so zmluvným dodávateľom, nadáciou Generácia Európa (Generation Europe Foundation), na vytvorenie, tlač a distribúciu vydania Európskeho zápisníka na školský rok 2011/2012 a príručky pre učiteľov. Agentúra v úlohe manažéra rámcovej zákazky koordinovala a monitorovala realizáciu projektu: schválila 21 zmlúv z rôznych generálnych riaditeľstiev Komisie a Hospodárskeho a sociálneho výboru. — DOLCETA. Dolceta je online vzdelávací nástroj pre spotrebiteľov určený pre občanov 27 členských štátov. Výberové konanie na túto službu bolo vyhlásené v roku 2010. — Štúdie spotrebiteľského trhu. V súvislosti s rámcovou zmluvou na štúdie spotrebiteľského trhu boli podpísané tri osobitné zmluvy. Takisto bola podpísaná zmluva na uskutočnenie prieskumného monitorovania 51 spotrebiteľských trhov. 2.3. Plán práce týkajúci sa iniciatívy „Lepšia odborná príprava pre bezpečnejšie potraviny“ (Better Training for Safer Food – BTSF) — Monitorovanie projektových zákaziek, ktoré na agentúru previedlo GR SANCO, udelených na základe výberového konania v roku 2007 a 2008 a zákaziek udelených na základe výberového konania v roku 2009. Po uzavretí dohody s GR SANCO sa na agentúru previedol súbor šiestich zmlúv podpísaných v rámci iniciatívy BTSF. Agentúra monitorovala programy definované v siedmich nových zákazkách udelených na základe výberových konaní vyhlásených v roku 2009. — Vyhlásenie výberových konaní na rok 2010 a podpísanie zmlúv. Disponibilný rozpočet na vzdelávacie programy – 13 320 000 EUR Vyhlásilo sa desať výberových konaní alebo výziev na predloženie ponúk. 3. Vypracovanie a šírenie informácií o programe verejného zdravia, spotrebiteľskom programe, projektoch financovaných z iniciatívy BTSF a činnostiach výkonnej agentúry v roku 2010.